CASTLE ROCK KOLORADO
Uvijek tražim dodatnu motivaciju.
Mnogo si toga moram dokazati.
Uvijek mislim da se moram dokazati u svijetu golfa
kako bi oni koji me nisu primili u ekipu vidjeli da bih im bio koristan.
Zaista želim igrati na Presidents Cupu.
Bio bih presretan da upadnem.
Ne mogu opet proživjeti ono od lani. Dat ću sve od sebe. Kao i uvijek.
Svaki bi tjedan mogao odlučivati.
Prekrasan golf klub Castle Pines. Posljednji krug BMW Championshipa.
Prije manje od godinu dana Keegan Bradley bio je strašno razočaran
što nije uvršten u ekipu za Ryder Cup.
Pobijedi li na ovom turniru,
kako da ne bude dio ekipe na Presidents Cupu?
Keegan Bradley opet pobjeđuje.
Čestitamo Keeganu Bradleyju,
ovogodišnjem osvajaču BMW Championshipa.
POBJEDNIK
Svi žele na Presidents Cup u Montreal.
- Nema pritiska. - Kako su te izostavili?
Presidents Cup igra se svake druge godine.
SAD se natječe protiv ostatka svijeta, ali bez Europe.
Momčadski golf, ali s Tomom Kimom.
Uspio je!
U golfu ne postoji ništa poput Presidents Cupa.
Kao na Ryder Cupu,
i na Presidents Cupu sudjeluje 12 igrača.
U igri je šest mjesta, a drugih šest biraju kapetani.
Najbolji svjetski igrači.
Igrate za svoju zemlju i za svoje suigrače.
Mnogi nisu navikli na takav pritisak.
SAD osvaja Presidents Cup.
Trudim se da me ovo potpuno ne obuzme.
Želim biti u ekipi.
Amerikancima je ove godine Presidents Cup jako bitan
jer su izgubili na Ryder Cupu.
Nabrijani su.
Misle da se moraju dokazati.
Internacionalci će biti autsajderi
dok god opet ne pobijede.
SAD ima vrlo snažnu ekipu,
a Internacionalci već dugo nisu pobijedili.
Želimo to promijeniti.
PUNIM ZAMAHOM
SEDMA EPIZODA PREPOROD
Uskoro ćemo saznati
tko još ulazi u ekipu Jima Furyka i Mikea Weira.
Baš me zanima koga će odabrati.
Dobar dan i dobro došli u Royal Montreal.
Počet ćemo s kapetanom Mikeom Weirom,
a onda je na redu Jim Furyk. Mike?
Mike Weir rekao je da u ekipi može biti do sedam Kanađana,
ali moraju to zaslužiti.
Kanađani žele da bude što više njihovih igrača.
Evo mog izbora. Christiaan Bezuidenhout iz Južnoafričke Republike.
Prvi je put s nama Min Woo Lee,
a tu je i veteran Si Woo Kim.
Slijede Kanađani.
Corey Conners.
Taylor Pendrith.
Posljednji Kanađanin je Mackenzie Hughes.
Pogledajmo čitavu ekipu.
Mike je odabrao tri Kanađanina. Connersa, Hughesa i Pendritha.
Nema Nicka Taylora i Adama Hadwina.
Bio sam razočaran,
ali bit će mi to motivacija da nastavim trenirati.
U redu je.
Na redu ste, Jime. Koga ste odabrali?
To će biti Sam Burns,
Russell Henley,
Keegan Bradley,
Max Homa,
Brian Harman
i Tony Finau.
Jim je objavio na koje igrače računa na sljedećem Presidents Cupu.
Veselim se natjecanju protiv svog dobrog prijatelja Jima Furyka.
Svjesni smo da ne igramo kod kuće.
Znamo da gotovo nitko ondje neće navijati za nas.
Zadovoljan sam svojim odabirom i svi moraju biti spremni.
Svima to mnogo znači. Imam 12 igrača koji jedva čekaju da natjecanje počne.
Bili smo u spavaćoj kad je nazvao.
Rekao sam ti
kako bih shvatio da mi kaže da nisam upao u ekipu.
U neku sam ruku to čak i očekivao. Lako sam mogao izostati s popisa.
Bezbroj sam mu puta zahvalio.
Nakon onoga lani obećao sam sâm sebi
da neću ulagati toliko energije kako bih upao u ekipu.
Kad lani nisam upao, to se jako odrazilo na mene, ali i na čitavu obitelj.
2023. GODINA
- Bok, Zach. - Bok, stari.
KAPETAN AMERIČKE MOMČADI RYDER CUPA
Nije lako ovo reći.
Mislim da je ove godine najbolje krenuti u drugom smjeru.
Volio bih povesti tridesetoricu,
ali ne mogu.
Jako sam zahvalan što te imam.
Dobro, Zach. Razumijem.
Želim vam puno sreće
i nadam se da ćete pobijediti.
Hvala, prijatelju.
Tko je to bio?
Što radite?
- Ništa. - Ništa, dušo.
Zagrli tatu.
- Zašto? - Treba mu.
Bilo ga je doista teško gledati.
Oboje smo bili razočarani.
Užas.
No Keegan je odmah rekao da mora upasti u ekipu za Presidents Cup.
Drago mi je da su te napokon prepoznali
jer ja nisam ni sekunde sumnjala u tebe.
Kojim se god poslom bavili,
neki ljudi daju sve od sebe.
Potpuno su posvećeni tome.
Žrtvuju se za svoju obitelj, ali to im se ne isplati uvijek.
Da.
Zato je odličan osjećaj kad dobijete priliku.
Hola, Netflix!
Hola, Punim zamahom.
Netko će ti pojesti ručak, Mateo.
Hej, Pixie.
Stari, za mišiće. Meso.
- Tko ima velike mišiće? - Ja.
Ja sam Camilo Villegas.
Drugi sam put pomoćnik kapetana u Presidents Cupu.
Čast mi je biti dio ekipe.
Meso?
Da bi bio jak poput…
Poput tate.
- Poput tate. - Da.
Camilo Villegas je među najomiljenijim igračima na PGA TOUR-u.
Zaplješćite Camilu Villegasu
i njegovoj pobjedi na PGA TOUR-u.
Pobjeđivao je na PGA TOUR-u i sudjelovao u momčadskim natjecanjima.
Svi ga iznimno poštuju.
Camilo Villegas vratio se među pobjednike.
Južnoamerikanci slave.
Još je aktivan. Lani je pobijedio.
Igrao je s mnogim našim igračima.
Bio je dobar izvor informacija o načinu igre pojedinih igrača.
Naravno da sam ga uzeo za pomoćnika.
Bio sam sretan kad me pozvao da mu budem pomoćnik.
Pitao sam se zašto me prije nije zvao.
Spreman je za okršaj i to nam baš treba.
Važan je dio naše ekipe.
Mnogo mi znači kad je uz mene dok igram.
Žrtvovao bih se za njega, a i on za nas.
Želiš da idemo igrati golf?
Moj je susjed išao u školu koju je pohađao Camilo
i poznajem ga čitav život.
Mama ne može jesti jer te mora držati. Past ćeš sa stolice.
Mateo je naš sin.
Naša svjetlost
i olakšanje.
Novi član naše obitelji nakon gubitka Mije.
Kad se Mia rodila, prvi sam put pomislila kako mi više ništa u životu ne treba.
Imala sam sve o čemu sam sanjala. Ta mi je djevojčica bila sve.
Mia je bila vrlo živo dijete.
Nismo niti slutili što nam se sprema.
Tegobe su počele kad je imala 17 mjeseci.
Jedne noći uopće nije mogla spavati
i počela se hvatati za glavu.
Ujutro sam rekla Camilu da moramo nešto učiniti.
Uzeo sam telefon i nazvao Barbaru i Jacka Nicklausa
kako bi nam pomogli.
U bolnici su napravili pretrage i život nam se potpuno promijenio.
Mijin se život promijenio i počela je borba.
Pronašli su joj tumor na mozgu.
Na mozgu i kralježnici.
Rekli su nam da je moraju odmah operirati
kako bi uklonili što je moguće više.
Nažalost, rak je bio strašno agresivan.
Bilo je gadno
što se sve to događalo kad je izbila pandemija COVID-a.
Naše su obitelji u Kolumbiji.
Granice su bile zatvorene
i nisu mogli doći ovamo.
Dobro došli u Mijinu sobu. Nasmiješite se i budite sretni!
Jednom sam razgovarao s bratom i gledao Miju.
Zagrlio sam je i raspao se.
Počeo sam plakati, a brat mi je rekao da moram disati.
Samo to me moglo nagnati da prestanem plakati.
Bio sam slomljen.
Prošla je pet operacija
i najjače kemoterapije.
Išla je na svakakve pretrage.
A onda,
nakon pet je mjeseci bila na boljem mjestu.
Uvijek je s nama.
Kao što Mateo kaže.
Jako si je udario.
Zna da ima sestru, ali nije s nama.
No zna da je ima.
Logane, trči!
Hvataj! To!
- Sad proslavi. - Hajde.
- Fora. Ovo još nisam vidjela. - Nedavno je to smislio.
Maria je bila među prvima koje sam upoznala po dolasku na Floridu.
Vrlo je topla i draga.
Zaista zauzimaju posebno mjesto u našem životu.
- Ostali smo sami, Coopsy! - To!
Bilo je strašno kad je Mia bila bolesna.
Moj je sin bio istih godina. Zajedno su se igrali i zajedno rasli.
Čvrsto se držiš?
Znao sam da te djevojčice više nema i nisam mogao…
Nisam znao što bih. Ne mogu niti zamisliti kako im je bilo.
- Labirint od kukuruza! - Da.
Shvatite što je uistinu važno.
Logane, obuci ovo.
- Prekrasno je ovdje. - Znam.
Uvijek mi neki glas u glavi govori da se ne trudim dovoljno.
Uvijek mi govori da nisam dovoljno dobar.
A drugi mi glas govori da premalo vremena provodim s obitelji
i da će dečki brzo odrasti, a meni će biti žao što sam izbivao.
Što se tiče financija, mogao bih prestati igrati.
Pomalo je sebično od mene što još igram.
Pogledaj mu kljove!
- Evo, baci mu. - Tako.
- To! Ravno u usta! - U sridu!
Nije to lako uskladiti.
Ljudi, pogledajte.
- Da. - Čekaj malo.
Volio bih se jednom uvjeriti da se sve isplatilo.
- Da! - Da!
MIJINA ČUDA
Trčimo?
Sad si gotov.
Mia nas je potaknula da pomognemo onima koji se nalaze u sličnoj situaciji,
pa smo pokrenuli zakladu Mijina čuda.
Poslije kiše uvijek dolazi sunce.
Možemo razgovarati o svemu onome što je dobro ili loše.
Treba biti ovdje?
Mia je kratko bila na ovom svijetu,
ali njezin će utjecaj biti golem.
Iako smo izgubili kćer, shvaćamo koliko smo sretni
što smo imali takvu podršku u dječjoj bolnici Nicklaus.
Uvijek plačem u ovakvim prigodama.
Volimo te!
Uvijek kažem da bih volio da je Mia ovdje, ali pomaže nam da rastemo
i da otvorimo srca.
Nevjerojatno je koliko iz dana u dan dobivamo energije
od prijatelja, obitelji i od svih vas.
Oboje smo se promijenili i više nikad nećemo biti isti.
Priprema, pozor, sad!
No mislim da mu golf
najviše pomaže da se oporavi.
Kolege i ljudi iz PGA TOUR-a bili su mi velika podrška.
Kao pomoćnik kapetana pokušat ću im se odužiti.
Čast mi je što sam dio ekipe. Pokušat ćemo postići dobar rezultat.
MONTREAL KANADA
Idemo!
Jako sam uzbuđen,
ali to je normalno kad sudjelujete u ovakvom natjecanju.
- To! - Chef je stigao! Što se kuha?
- Kako si? - Dobro. Idemo, stari!
Prvi put igram Presidents Cup i uzbuđen sam što sam dio ekipe.
Bit će to velika čast.
Još jedan kofer? Dobro da nisam ponio previše stvari.
Golf je individualni sport, ali tih tjedan dana na Presidents Cupu
svi smo kao braća i navijamo jedni za druge.
- Ideš u sobu? - Da.
Imamo plan. Svi smo ovdje s razlogom.
Imam dobar predosjećaj. Mislim da smo svi spremni.
- Što ima? - Dobro došao!
TRENING
Želimo li pobijediti Amerikance, svi moramo biti kao jedan
i pokušati im se suprotstaviti najbolje što možemo.
Što se tiče Amerikanaca, oni stalno igraju zajedno.
Natječu se još od juniorskih dana.
Dobro se poznaju.
Internacionalci se susreću s drukčijim izazovima.
Mnogo je različitih kultura,
a sve ih treba uvježbati u kratkom periodu.
Baš sam uzbuđen.
Amerikanci nas pobjeđuju u 95 % slučajeva.
Jednom smo pobijelili i jednom dijelili prvo mjesto. Kucnuo je čas.
Poutine bi trebao biti nešto poput halloumija.
Odličan je.
Idemo pogledati svlačionicu.
- Ovo je nevjerojatno. - Zaboga.
Fotografije su sjajne.
Mislim da nismo toliki autsajderi kao prije.
Mnogo je naših igrača u dobroj formi.
Sad bih i ja zaigrao. Idemo!
Pogledamo li ukupni poredak,
mislim da 20 godina nismo bili bliže.
No Amerikanci su iznimno jaki.
Uvijek su favoriti u momčadskim natjecanjima.
No vidjeli smo što je Europa postigla u Ryder Cupu,
pa ćemo i mi to pokušati.
Pogledamo li dosadašnje rezultate, neće nam biti nimalo lako.
No zato ćemo se svojski potruditi da to promijenimo.
Camilo je savršen izbor za pomoćnika kapetana.
Dijelom zato što ga svi vole
i zna sve o profesionalnom golfu,
ali i lijepo je što je došao pomoći Internacionalcima
jer su mu svi pružili veliku podršku nakon gubitka Mije.
Danas je utorak i na rasporedu je svečani ručak.
Zatim ćemo sve na šminkanje i frizuru
kako bismo večeras na fotografiranju zablistale.
Bit ćemo lijepe.
MICHELLE MONEY SUPRUGA MIKEA WEIRA
Draga!
- Ovo je super! - Sviđa ti se?
- Odlično. - Izgledam kao Doña Florinda.
- Želiš vidjeti tko me nadahnuo? - Naravno.
- Bože, dosta. - Ista.
- Ista sam, zar ne? - Da.
Dosta.
Da vidimo. Da probam manju?
- Da. - Dobro.
Nisam znala da je u četvrtak bio Mijin rođendan.
- Da. Navršila bi šest godina. - Kako se držiš?
Navršila bi… Dobro.
- Sigurno? - Da.
Znam da je ondje gdje joj je mjesto, pa…
Uvijek sam se pitala kako…
Kako uopće…
Kako si to sama sebi objasnila?
Teško je to objasniti.
Znam da je ovo naša misija. Radim ono što mi je suđeno.
Kad se Mia razboljela i kad mi je netko prvi put rekao
da se možda neće izvući,
pa bi bilo najbolje da ode u raj,
u tom sam trenutku pomislila kako i ja želim umrijeti s njom.
Mislila sam da je to i moj kraj.
No razmišljala sam što bi Mia željela.
Željela bi da nastavim živjeti i da budem sretna i zadovoljna.
Osjećam kao da sada živi kroz mene.
Sjajna si.
- Ne, hvala. - Stvarno.
Znala sam da su ovo prekrasni ljudi,
ali nisam ni sanjala da će mi pružiti toliko ljubavi.
Teško je to opisati.
Svi su dali sve od sebe
i zaista smo to osjetili.
Poput obitelji smo.
Dobro, bez suza.
- Šminka. - Da, šminka.
- Čekaju nas domjenci. - Da.
I fotografiranje. Po uzoru na Doñu Florindu.
Doista nas je zbližilo ono što su proživjeli Maria i Camilo.
I zato je profesionalni golf zaista čaroban.
Da, svi su žestoki protivnici, ali kad se dogodi ovakva tragedija,
pružamo si podršku i to je prekrasno.
Internacionalna momčad je posebna.
Čine je igrači iz Australije,
Južnoafričke Republike, Koreje,
Japana, Kolumbije i Kanade. Svi tvore jednu ekipu.
Moraju se ujediniti unatoč razlikama.
To je zaista posebno i mislim da momčad SAD-a to nema.
Mislim da smo ove godine vrlo složni.
Povezuje nas ovaj simbol štita
i dečki su to prihvatili.
Lijepo je što postoji zajedništvo.
Trudimo se razumjeti različite kulture i igrače.
Želimo da shvate kako sudjeluju u nečem zaista važnom.
Sjajno nam ide.
FOTOGRAFIRANJE
Svi govore da su im momčadska natjecanja nešto posebno.
Ne igraju za novac i za sebe, već za svoje suigrače i za svoju zemlju.
Tako, i onda…
Sjajno izgleda.
Nakon uzbudljivog dana provedenog sa suprugama
sutra ćemo biti potpuno usredotočeni na igru.
Idemo, seronje.
Među Internacionalcima ima talentiranih igrača,
a imaju i iskusnog kapetana. Osjećam nervozu.
No pun sam samopouzdanja jer imamo dobru momčad.
Na putu ovamo Keegan i ja smo se pogledali i rekli:
„Bilo bi prekrasno da se možemo isključiti na nekoliko dana.”
No to je nemoguće.
Razmišljate o onome što slijedi i koliko je važno.
Mislim da se najviše boji
da će ovdje imati loš tjedan. Može se dogoditi. Ipak je to golf.
Kako se bliži početak, polako shvaćate gdje ste.
No nervoza je i dalje prisutna
i znate da se morate pripremiti sviđalo se to vama ili ne.
Igrat ćete sa suigračem za svoju zemlju, a protivnici će vam htjeti oderati kožu.
Pritisak je uvijek velik.
No za Keegana Bradleyja još je veći.
Kad prije nekoliko mjeseci nije pozvan u momčad za Ryder Cup,
kao ni mnogi drugi ni on nije slutio što se sprema.
Dobro došli na objavu imena kapetana SAD-a za Ryder Cup 2025. godine.
Biti kapetan na Ryder Cupu
već je više od 100 godina među najprestižnijim postignućima u golfu.
Želim u ime više od 30 000 članova PGA-a objaviti ime našeg novog kapetana.
Keegan Bradley.
Velika mi je čast voditi ovu momčad.
Idemo u Bethpage osvojiti Ryder Cup.
Keegan Bradley bit će kapetan na Ryder Cupu u Bethpageu 2025. godine.
- Što kažete na to? - Veliko iznenađenje.
Iznenađen sam jer nema iskustva u vođenju momčadi.
Keegan Bradley bit će pod golemim pritiskom.
Bit će pod velikim opterećenjem
jer mora dokazati da je zaslužio mjesto kapetana.
I sam će priznati da od početka igra pod određenim stresom.
Sad mu je povjerena uloga kapetana
i stres je još veći jer mora dokazati da je zaslužio povjerenje.
Nisam ni pomišljao da će mi se ukazati ovakva čast.
Primite pehar lijevom rukom…
Želim pokazati ekipi da njihov kapetan još zna igrati
i da se može nositi s pritiskom velikog natjecanja.
Pred nama je još jedan Presidents Cup
i čekaju nas mnogobrojna uzbuđenja.
SAD!
Presidents Cup drugi put u Kanadi.
ČETVRTAK PRVI KRUG
Kucnuo je čas.
Dečki su dobro trenirali i spremni su.
Žele se natjecati.
Hajde, idemo!
Znamo da je pred nama velik izazov.
SVLAČIONICA
Internacionalna momčad vrlo je jaka.
Među njima ima svjetskih prvaka.
Uistinu žele pobijediti i morat ćemo se svojski potruditi.
Dugo nisam ovo radio.
Strašno sam nervozan i uplašen.
Počinje natjecanje pred 4000 gledatelja na tribinama.
I-N-T!
Da.
Navijači su u Montrealu sjajni.
Uvijek vijori kanadska zastava. Netko se uvijek pojavi u šašavom kostimu
i raspoloženje odmah poraste.
Treba nam to.
Kad turnir počne, probudi se natjecateljski duh
i želite pregaziti protivničku momčad.
Volite ih jer oduvijek zajedno igrate,
ali ovo je potpuno drukčije.
Maria mi je jako dobra prijateljica, ali u suparničkoj je momčadi.
Bila mi je djeveruša na vjenčanju,
ali znale smo da ćemo se u jednom trenutku naći na suprotstavljenim stranama.
U tom trenutku sve je pitanje života i smrti.
Uskoro počinje prvi od pet okršaja.
Evo ih.
Internacionalci žele preokrenuti rezultat u svoju korist.
SAD je osvojio 12 od 14 natjecanja.
Jednom čak devet zaredom.
Kad dođete na teren i ugledate tisuće navijača,
riječi postaju suvišne. Spremni ste.
Kao i na Ryder Cupu, igrači se nadmeću jedni protiv drugih.
Osvojite li rupu, dobijete bod.
Izgubite li rupu, gubite bod.
Pobjeđuje onaj tko osvoji više rupa.
Većinom igraju dvojica protiv dvojice, a u nedjelju svatko igra za sebe.
Svaka partija nosi jedan bod.
Igra se 30 partija i u igri je 30 bodova.
Ekipa koja osvoji 15,5 bodova osvaja Presidents Cup.
FINAU I SCHAUFFELE PROTIV DAYA I HUN ANA
Tony Finau treći je put na Presidents Cupu.
Odlučili smo igrati prvi
jer prvo želimo vidjeti boje svoje zemlje.
Preplave vas osjećaji, no to vas tjera da budete bolji.
Svi gubimo živce.
Suzdržavala sam se da ne zaplačem.
PRVA RUPA
Na redu je Jason Day.
Jason Day! Internacionalci su fenomenalno otvorili.
Odnose pobjedu na prvoj rupi.
Sjedinjene Države predstavljaju
Wyndham Clark i Keegan Bradley.
Strašno je napeto.
Povraća mi se. Plače mi se.
Sva se naježim.
Keegan Bradley pitao se hoće li mu se ikad ukazati prilika
zaigrati na ovakvom momčadskom natjecanju.
Ne samo da je pozvan u ekipu, već je i kapetan na Ryder Cupu.
Završila je posred fairwaya.
Tom Kim pokušava uzvratiti.
SEDMA RUPA
I pogađa!
Volim kad igrači ovako reagiraju.
- Da. Inače su usredotočeni samo na igru. - Da.
Scheffler za izjednačenje.
Što kažeš na ovo?!
Nikad nisam vidio Schefflera da tako reagira.
Treba biti oprezan jer burno reagiranje može vam pomoći, ali i odmoći.
Tom Kim gađa birdie.
Može li opet?
Scheffler će ga opet čuti.
Okrenuo mu je leđa. Nije ga niti pogledao.
Kim i Im već su otišli prema devetoj rupi.
Napustili su green.
Mislim da su time iskazali nepoštovanje.
Rekao sam Tomu i Sungjaeu da se maknu.
Nisam htio da Scottie pogodi na osmoj rupi
i onda da pogleda Toma kao na sedmoj.
Nije bilo lijepo, ali događa se. Nije bilo loše namjere.
Mislim da je Tom Kim podigao ljestvicu.
Mislim da je to dodatno nabrijalo momčad SAD-a.
Rekli su sami sebi: „Platit ćete ovakvo ponašanje. Sad ćemo vam pokazati.”
Tony Finau može pogoditi i birdie.
I pogađa!
Kakav udarac!
Wyndham Clark gađa birdie.
Savršeno.
To su trenuci kad vas preplave osjećaji.
I to vrlo brzo.
Drago mi je što se to dogodilo jer nas je dodatno motiviralo.
Keegan Bradley uz sam rub greena. Birdiejem bi osvojio rupu.
Čovječe, ravno u rupu!
Pogađa.
Svi su utihnuli.
Keegan Bradley na 18. rupi ima priliku za pobjedu.
Hajde, idemo!
Kraj je prvog kruga i sve ovisi o Keeganu Bradleyju.
Promaši li, Internacionalci će dobiti pola boda.
No pogodi li, momčad SAD-a pobjeđuje s 5-0.
Svi su već završili. Došle su i supruge.
Pomislio sam: „Sad ili nikad.”
Keegan gađa s velikim lukom.
Keegan Bradley završava dan potpune dominacije Amerikanaca.
Stalno se spominjalo da bi ove godine Internacionalci mogli dobiti Amerikance.
A prvog se dana cijela ta priča ispuhala.
Djelovalo je kao da te dvije momčadi uopće nisu u istom rangu.
- Bravo. - Čovječe, što kažeš?
- Bilo je zabavno. - Deset godina frustracija.
- Sjajno. - Znao sam. Hvala.
Znao sam što će biti. Rekao sam da ćeš podivljati kad pogodiš.
Mislili smo da će nas teško pobijediti,
a dobili smo ih 5-0.
Kao kad u košarci pobijedite s 30 razlike. Velika prednost.
- Baš je bilo zabavno! Super! - Da!
SAD im je pokazao tko je glavni. Kao što su i najavljivali.
„I što ćete sad?”
Jučer je bilo gadno, ali to je sada iza nas.
Moramo se usredotočiti na igru.
Sve su to iskusni igrači i znaju što rade.
Jučer je bilo teško.
Osobito pred kraj jer su mnogo puta preokrenuli u svoju korist.
Ne možemo očekivati da ćemo s lakoćom pobijediti tako jaku momčad.
Ne možemo očekivati da ćemo odmah izjednačiti.
Moramo biti strpljivi,
pa ćemo vidjeti imamo li šanse u nedjelju.
PETAK DRUGI KRUG
Drugi je dan Presidents Cupa. Internacionalci se nadaju
da će im kanadska publika pomoći da uhvate priključak. Treba im to.
Mike kaže da je plan bio da danas ne igrate.
- Nadali ste se da ćete ipak zaigrati? - Svejedno.
Važno mi je samo da pobjeđujemo i osvajamo bodove.
Pokušat ćete…
Naravno. Zato sam i došao prije ostalih kako bih pokrenuo publiku.
Publika je u četvrtak bila dosta tiha.
Trebala nam je podrška, pa sam se pobrinuo da je i dobijemo.
U ta četiri dana ima uspona i padova.
Ima ih čak i u jednom danu.
Zato je važno da nas publika bodri.
I-N-T!
Odmah vidim da je danas drukčija atmosfera.
Publika je bila glasnija i mnogobrojnija.
Shvatili su da se moraju uključiti.
Moramo zaboraviti emocije i dobro igrati.
Sungjae Im prvi je na redu.
Treba je ispucati 260 metara da preleti bunker.
Do fairwaya je 275 metara. Sjajan udarac.
Čini se da su danas svi raspoloženiji.
Xander je u nevolji. Ispred njega je stablo.
Puca iznad stabla, ali zapela je. Ne vidim lopticu.
Nalazi se oko 50 m ispred njega.
I-N-T!
Internacionalci pokušavaju osvojiti rupu i povesti s tri razlike.
Važan pogodak. Sumnjam da mogu ovo prokockati.
Znam da je još rano, ali ovo je važan bod.
Na petoj smo rupi. Adam Scott gađa birdie.
Veteran pogađa!
Wyndham Clark.
Opet ne završava na greenu.
Pogledaj publiku.
Pogodi li birdie, Jason Day osvaja rupu.
I uspio je!
Internacionalci vode u četiri od pet partija.
Kako im je krenulo!
Si Woo Kim za par i pobjedu od 5-0.
Kakva pobjeda!
Izvanredno!
Velika je stvar što su dobili svih pet partija drugog dana.
Poručili su Amerikancima da ih se ne boje.
- Bravo! - Vidio si me?
- Da, idemo! - To, jebote!
Nije to bilo ugodno gledati,
ali drago mi je što su suparnici dali sve od sebe pred domaćom publikom.
Čista pobjeda.
Bez izgubljene partije.
Ludnica.
Nakon ovakve pobjede treba biti oprezan
jer natjecanje nije gotovo.
Trebamo biti zadovoljni što je danas sve bilo onako kako treba biti.
Idemo! Hajde!
No dečki moraju shvatiti da smo opet na početku.
Sutra je novi dan i dat ćemo sve od sebe.
NEDJELJA ČETVRTI KRUG
Prilično sam nervozna.
Pojedinačna igra je nešto drugo.
U golfu je sve moguće.
Osobito nedjeljom.
Keegan se dobro osjeća, ali tih je.
To uvijek znači da je nervozan.
Pobjeda bi dečkima mnogo značila.
Znam da je žele svim srcem.
Keegan je želi više od ičega.
Već dugo nisu izgubili na Presidents Cupu.
Svi žele pobijediti.
SAD!
Idemo, Kanada!
Pred nama je 12 pojedinačnih igara i atmosfera je usijana.
Dok Ryder Cup traje tri dana, Presidents Cup traje četiri dana.
Amerikanci imaju 11 bodova, a Internacionalci sedam.
Djeluje kao velika prednost,
ali Internacionalci su dokazali da znaju uzvratiti.
Danas je u igri 12 bodova.
Nedjelja je na Presidents Cupu drukčija.
Ne natječu se momčadi, već pojedinci.
Više nemate partnera. Svi moraju igrati i osvojiti bod.
Nitko ne može popraviti vaše pogreške.
Prepušteni ste sami sebi. Kao i obično. Naviknuli smo na to.
No nakon tri dana momčadskog natjecanja,
imate osjećaj kao da vam je prvi put. Bit će zanimljivo.
Samo nekoliko potpisa. Moram na zagrijavanje.
Danas je važan dan. Zaostajemo četiri boda.
Pokušat ćemo odmah osvojiti neke bodove, pa ćemo vidjeti.
Kapetan Jim Furyk nije osvojio Ryder Cup,
ali danas je veliki favorit.
Jim mi je rekao da ću igrati šesti.
Znam da mi je pripalo vrlo važno mjesto.
Keegan Bradley je svašta doživio proteklih godina.
Nije pozvan na Ryder Cup. Sumnjali su u njega, pa je proigrao,
počeo pobjeđivati, a onda je i pozvan na Presidents Cup.
No sad ga čeka vrhunac sezone.
Nema skrivanja. Morate dobro igrati
jer ne želite iznevjeriti svoje suigrače.
Amerikanci su samo četiri i pol boda
od čarobnih 15,5 bodova.
Žele li pobijediti, Internacionalcima treba osam i pol bodova.
Prednost od četiri boda moguće je nadoknaditi.
Sve je moguće i zato se na zamaram predviđanjima.
Počinje prvi dvoboj. Bit će vatreno.
Osvajači majora. Schauffele i Day.
Leti vrlo visoko, iznad ruba bunkera. Dobar udarac.
Keegan Bradley na drugoj rupi.
Kakav početak za Keegana Bradleyja.
Xander Schauffele već u prilici za birdie na 12. rupi.
Jason Day već zaostaje pet udaraca.
Pokušava zadržati priključak i…
Nije loše.
Na desetoj smo rupi. Keegan Bradley gađa birdie.
Zaostaje bod za Si Woo Kimom.
Keegan Bradley pogađa na desetoj.
Želi li Si Woo zadržati prednost…
- Ne. - Da!
IZJEDNAČENJE
Evo Xandera Schauffelea.
Sigurno bi želio što prije završiti.
- Mora odigrati s lukom. - Da.
Bit će dovoljno. Skida kapu.
Amerikanci danas osvajaju prvi bod.
Sad bi i Tom Kim mogao zasjati.
Hoće li uspjeti?
Hoće! Tom Kim izjednačuje!
IZJEDNAČENJE
Matsuyama ima priliku za osvajanjem boda.
I Matsuyama dovršava posao!
Još jedna uzbudljiva partija između prvog i sedmog na svijetu.
Trinaesta rupa.
Theegala gađa birdie za pobjedu.
To!
Sad je nabrijan.
Odlično igra na svom prvom Presidents Cupu.
I-N-T!
SAD je sve bliže osvajanju Presidents Cupa.
Treba im još samo jedan bod.
Keegan Bradley bi ga mogao donijeti.
Voda izgleda primamljivo, Keegane!
Tiho, ljudi!
Tiho!
Publika prilično ometa Keegana.
Izgleda dosta dobro.
- Da. - Odličan udarac. Bravo, Keegane.
Si Woo teško će osvojiti posljednje tri rupe
i izjednačiti rezultat.
Ima dobru putanju.
Sjajan udarac.
Jako blizu rupe.
Postoji tračak nade.
Keegan Bradley mora riskirati.
- Idi. - Hajde.
Hajde, idi!
Bravo.
Odličan udarac.
Keegan gađa birdie.
Za osvajanje Presidents Cupa.
Sad ga samo Si Woo Kim može spriječiti.
Ni pod koju cijenu nisam htio pogledati Jillian.
Sjetio sam se onoga što se dogodilo lani, Medine
i Gleneaglesa.
Sjetio sam se da deset godina nisam sudjelovao u ekipnim natjecanjima.
Znam koliko sam se trudio da budem ovdje.
I to je to.
Gdje je pivo?
SAD!
- Jime! - Šališ se?
Hvala što si me odabrao.
Keegan zrači entuzijazmom i pozitivnom energijom.
Pomoći ću mu koliko god mogu
kako bi nagodinu bio spreman za Ryder Cup.
SAD!
Naporno je, stalno smo na putu,
ali ovo su trenuci kad pomislite kako se sve isplatilo.
To te ja pitam!
Teško je to opisati riječima.
Ovo je nadišlo sva moja očekivanja.
Nemate uvijek priliku uvjeriti se da se sve isplatilo.
- Da! - Da!
Idemo!
Jako sam ponosan na svoje suigrače.
Obožavam te ljude. Jako smo se zbližili.
Svi smo bili uvjereni da ćemo pobijediti.
Borili smo se, ali bilo je pogrešaka i bili su bolji od nas.
Teško je to prihvatiti.
Kad mi je teško na terenu, sjetim se Mije.
Moj se pogled na život umnogome promijenio.
Ne gledam to više isto.
Putovanje se nastavlja.
Gdje je glavna faca? Gdje je Keegan Bradley?
Donesi je u Bethpage. Okupit ćemo se i 2025.!
Kritizirat će me kao kapetana. Podcijenit će me.
Sumnjat će u mene. Cijelog života sumnjaju u mene.
No tada sam najbolji.
Idemo u Bethpage i isprašit ćemo ih.
DOBRO DOŠLI
KAPETAN
Prijevod titlova: Elvis Šimunic